CONTRACT DE SPONSORIZARE Nr.

Încheiat între:

S.C. ………………………………………………………………………………………………….denumită în continuare **SPONSOR**

și

FUNDAŢIA FRIENDS FOR FRIENDS cu sediul în Bucureşti, Str. Brezoianu nr. 4, et. 2, sector 5, înscrisă în Registrul Special al Judecătoriei cu nr. 22 din 16.12.2008, Cod de Înregistrare Fiscală (CIF) 25066884, Autorizaţia 1132/B/2008, cont bancar RO70 BACX 0000 0003 5572 9000 deschis la Unicredit Bank, suc. Millennium, prin mandatar Centru Donici SRL, reprezentată de dna Alexandra Cantor, Administrator, în baza Hotărârii Consiliului Director nr. 9 din 19.01.2023, denumită în continuare **BENEFICIAR**

ÎNTRUCÂT (A) BENEFICIARUL este o fundație non-profit constituită cu scopul de a pune la dispoziția comunității instrumente și experiențe unice, care să permită României să devină un brand care contează, al cărui motor principal este creativitatea.

(B) În considerarea activității desfășurate de către BENEFICIAR, SPONSORUL dorește să acorde acestuia o sponsorizare, potrivit termenilor și condițiilor prevăzute în cele ce urmează. În temeiul dispozițiilor Legii nr. 32/1994 privind sponsorizarea, cu modificările și completările ulterioare, părțile au convenit încheierea prezentului contract de sponsorizare, în următoarele condiții:

Art. 1 Obiectul și valoarea contractului Sponsorul va oferi Beneficiarului sub formă de sponsorizare suma de ............................. lei în vederea susținerii activităților și proiectelor desfășurate de Beneficiar.

Aceasta sumă vă fi pusă la dispoziția Beneficiarului în contul bancar al Beneficiarului deschis la Unicredit Bank, IBAN RO70 BACX 0000 0003 5572 9000, prin redirecționarea impozitului pe profit a Sponsorului, optând ca plata să se facă de către Organul Fiscal pe baza declarației D177 completată de către Sponsor.

Art. 2. Durata contractului

2.1. Prezentul contract intră în vigoare la data semnării sale de către ambele părți și produce efecte până la îndeplinirea obligațiilor asumate de părti.   
2.2. Prelungirea contractului se poate face prin act adițional semnat de ambele părți.

Art. 3. Drepturile şi obligaţiile părţilor

3.1. BENEFICIARUL va utiliza suma sponsorizată în scopul menționat în prezentul contract.

3.2. BENEFICIARUL este obligat să aducă la cunoşținţă publicului sponsorizarea într-un mod care să nu lezeze, direct sau indirect, activitatea sponsorizată, bunele moravuri sau ordinea şi liniştea publică.

3.3. Beneficiarul se obligă să prezinte cu bună credință numele, marca și imaginea Sponsorului și să nu facă nimic în sensul de a aduce atingere acestuia sau de a produce o imagine negativă.   
3.4. Beneficiarul nu are dreptul să reprezinte legal Sponsorul, să-și ia angajamente care să oblige în vreun fel Sponsorul sau să încheie acte juridice în numele Sponsorului.   
3.5. Beneficiarul declară pe propria răspundere și garantează Sponsorului că poate fi beneficiar al sponsorizării.

3.6. SPONSORUL se obligă să pună la dispoziţia beneficiarului suma prevăzută la art. 1 al prezentului contract

3.7. Beneficiarul declară și garantează Sponsorului, sub sancțiunea plății de daune interese în cazul în care acestea se dovedesc a fi neadevărate, că:

- deține toate împuternicirile, acordurile și/sau autorizările și a efectuat toate formalitățile față de autoritățile și instituțiile competente, conform prevederilor documentelor societare și/sau ale legislației în vigoare, pentru încheierea și executarea valabilă a contractului;

- persoanele care semnează contractul, precum și cele delegate de acestea din urmă în vederea executării obligațiilor asumate, au dreptul să reprezinte și să angajeze în mod valabil Beneficiarul, conform documentelor societare și legislației în vigoare;

- încheierea contractului și executarea obligațiilor asumate prin aceasta nu vor veni în contradicție cu legile aplicabile, documentele statutare și/sau regulile interne ale sale, nu vor încălca decizia unei instanțe sau a altor autorități jurisdicționale sau de reglementare sau vreo decizie arbitrală cu privire la Beneficiar și nu vor încălca și nu vor aduce la încălcarea unui contract existent sau a altui document la care este parte sau care este obligatoriu pentru Beneficiar.

Art. 4. Forța majoră

Forța majoră exonerează de răspundere partea care a invocat-o, în conformitate cu prevederile legale în vigoare.

Art. 5. Prelucrarea datelor cu caracter personal

Cu privire la prelucrarea datelor cu caracter personal, părțile agrează că este posibil că în desfășurarea prezentului Contract, să se dezvăluie anumite date cu caracter personal și să aibă acces la date cu caracter personal în executarea obligațiilor sale potrivit Contractului.

În această situație, fiecare parte declară și se obligă să respecte următoarele:

a) toate datele cu caracter personal primite/de care au luat cunoșțință de la cealaltă parte (inclusiv, dar fără a se limita la, cele menționate în Contract și/sau orice acte adiționale la Contract) vor fi procesate în conformitate cu prevederile legale aplicabile, inclusiv cu prevederile GDPR, în privința Prelucrării Datelor cu caracter personal în legătură cu toate privințele ce țin de executarea acestui Contract.;

b) toate datele cu caracter personal primite/de care au luat cunoșțință vor fi procesate exclusiv în scopul executării și administrării Contractului, cu excepția situațiilor în care se solicită transmiterea acestor date de către organele și/sau instituțiile competente, inclusiv de către Autoritatea de Supraveghere (ANSDPCP). În acest caz, se trimite o înștiintare scrisă celeilalte părți, în termen de 2 zile lucrătoare, cu privire la respectiva solicitare, cu excepția cazului în care se interzice o astfel de notificare din motive legate de interesul public;

c) notificarea oricărei încălcări a securității datelor cu caracter personal care privește și datele cu caracter personal ale acestuia;

d) asigurarea respectării oricăruia dintre drepturile persoanei vizate, respectiv: dreptul de acces, dreptul de rectificare, de restricționare a prelucrării, de ștergere („dreptul de a fi uitat”), dreptul la portabilitatea datelor, de opoziție în ceea ce privește prelucrarea sau dreptul de a nu se supune unei decizii individuale automate;

Art. 6. Încetarea contractului

Prezentul contract încetează în următoarele cazuri: a) prin ajungerea la termen și b) prin acordul părţilor;

Art. 7. Legea aplicabilă În cazul în care litigiile izvorâte din încheierea, executarea, interpretarea sau încetarea clauzelor prezentului contract nu se pot rezolva pe cale amiabilă între părţi, sunt de competenţa instanţelor judecătoreşti de drept comun.

Art. 8. Dispoziții finale

8.1. Persoanele care semnează în numele părților contractante declară că sunt pe deplin autorizate să facă acest lucru în numele acelei părți.

8.2. Modificarea prezentului contract se face numai prin act adiţional încheiat între părţile contractante. 8.3. Prezentul contract reprezintă voința părților și înlocuiește orice înțelegere anterioară, scrisă sau verbală a părților sau negocieri care au avut loc între părți înainte de data semnării contractului.

Prezentul contract s-a încheiat astăzi..................... în 2 exemplare originale, câte un exemplar pentru fiecare parte contractantă.

SPONSOR BENEFICIAR

FUNDAŢIA FRIENDS FOR FRIENDS prin mandatar Centru Donici SRL Alexandra Cantor,

Administrator